META NQUM… Ta' ANTON BUTTIGIEG Meta nqum xi darba kmieni, u ta' ismi ninsa l-kliem, jew ninsa x'għamilt fi żmieni, u l-qalziet wara quddiem Jiena nilbes, Missier Alla, il-mistrieħ inkun irrid; bontà Tiegħek dlonk ibgħatni fil-Villa ta' Raħal Ġdid Tħallinix niġri mat-toroq ħmerijiet ingħid bla qies; jiena ċert, o Missier Alla, li m'għandekx il-gost tan-nies, li xi xiħ żmagat idawru, ħa jgħadduh ilkoll biż-żmien. Bontà Tiegħek, Missier Alla 'tini s-serħ.ta' dak il-ġnien.